Viktors Krūmiņš

Viktors Krūmiņš (1923—1990) bija Latvijas PSR sabiedriskais darbinieks, padomju nomenklatūras loceklis. Latvijas PSR ārlietu ministrs (1967—1985).

 Dzīvesgājums 
Dzimis 1923. gada 13. martā Petrogradā Krievijas PFSR Miķeļa Krūmiņa ģimenē. Strādāja par mehāniķi Ļeņingradas rūpnīcā Электросила, piedalījās Otrajā pasaules karā.

Pēc kara beigām darbojās Latvijas PSR Vietējās rūpniecības komisariātā, 1946. gadā absolvēja PSKP CK Augstāko partijas skolu, tad kļuva par Latvijas Komunistiskās partijas (LKP) Jelgavas pilsētas 2. sekretāru (1947—1948), LKP CK nodaļas vadītāju (1952—1957). 1952. gadā absolvēja PSKP CK Sabiedrisko zinātņu akadēmiju un aizstāvēja filozofijas zinātņu kandidāta grāduКраткая биография в справочнике по депутатам ВС СССР un bija LKP CK Republikāniskās partijas skolas docētājs (1952—1955).

1960. gadā Krūmiņu iecēla par LPSR Ministru padomes priekšsēdētāja vietnieku, 1967. gadā par Latvijas PSR ārlietu ministru.Дипломатический словарь под ред. А. А. Громыко, А. Г. Ковалева, П. П. Севостьянова, С. Л. Тихвинского. В 3-х томах. Мaskava: Наука, 1985—1986. — Т. 2, с. 116.
1972. gadā viņš kā Latvijas ārlietu ministrs piedalījās ANO 27. ģenerālās asamblejas sesijā Ņujorkā Padomju Savienības delegācijas sastāvā.Pirmrindas diplomātija avīze “Laiks”, 02.12.1972. 

Miris 1990. gada 19. oktobrī, apglabāts Raiņa kapos.timenote.info

 Atsauces 

Kategorija:1923. gadā dzimušie
Kategorija:1990. gadā mirušie
Kategorija:Krievijas latvieši
Kategorija:Latvijas PSR Tautas komisāri un ministri
Kategorija:PSRS tautas deputāti no Latvijas